Forstöðumaður Muggsstofu og menningar- og ferðamálafulltrúi – Vesturbyggð
Forstöðu­maður Muggs­stofu og menn­ingar- og ferða­mála­full­trúi
Vest­ur­byggð leitar að metn­að­ar­fullum einstak­lingi til að taka við starfi forstöðu­manns Muggs­stofu og hlut­verki menn­ingar- og ferða­mála­full­trúa sveit­ar­fé­lagsins.
Skrifað: 25. nóvember 2020
Muggsstofa er samfélags- og nýsköpunarmiðstöð á Bíldudal og er samstarfsverkefni Vesturbyggðar og Skrímslasetursins á Bíldudal. Þar fer fram starfsemi Bókasafns Bílddælinga, félagsstarf aldraðra á Bíldudal og þar verður í boði aðstaða fyrir námsmenn og þá sem starfsaðstöðu þurfa á Bíldudal.
Forstöðumaður Muggsstofu gegnir einnig starfi menningar- og ferðamálafulltrúa Vesturbyggðar. Um er að ræða fjölbreytt og spennandi framtíðarstarf í skemmtilegu og lifandi starfsumhverfi. Næsti yfirmaður er sviðsstjóri fjármála- og stjórnsýslusviðs.
Veita Muggsstofu forstöðu og sjá um daglegan rekstur samfélagsmiðstöðvarinnar
Vinnur að mótun menningar- og ferðamála í Vesturbyggð, starfar með menningar- og ferðamálaráði og er tengiliður sveitarfélagsins í menningar- og ferðatengdum viðburðum
Sinnir útlánum bókasafnsins og viðburðum í samvinnu við forstöðumann bókasafna í Vesturbyggð
Skipuleggur og heldur utan um félagsstarf aldraðra á Bíldudal
Ber ábyrgð á húsnæði miðstöðvarinnar og sinnir samskiptum við þá sem nýta samfélagsmiðstöðina, útdeilir aðstöðu og vinnurýmum
Sér um að auglýsa starfsemi og þjónustu Muggsstofu sem og kynnir viðburði sem þar fara fram
Háskólamenntun sem nýtist í starfi æskileg
Íslenskukunnátta í ræðu og riti skilyrði
Rík krafa um frumkvæði og framkvæmdagleði
Sjálfstæði í störfum og góð skipulagshæfni
Rík og góð samskiptahæfni og þjónustulund
Jákvæðni og aðlögunarhæfni
Góð tölvufærni og þekking á samfélagsmiðlum kostur
Umsóknarfrestur er til og með 15. desember 2020
Laun eru samkvæmt samningi Vesturbyggðar og viðkomandi stéttarfélags. Æskilegt er að viðkomandi geti hafið störf eigi síðar en 1. janúar 2021. Nánari upplýsingar um starfið veitir Rebekka Hilmarsdóttir, bæjarstjóri.
Umsóknir ásamt upplýsingum um menntun, starfsferil og fleira skal senda netfangið vesturbyggd@vesturbyggd.is merkt: Umsókn – Muggsstofa á Bíldudal. Öllum umsóknum verður svarað þegar ákvörðun hefur verið tekin um ráðningu í starfið.
Nafn samfélagsmiðstöðvar á Bíldudal, Muggsstofa er tilvísun til listamannsins og rithöfundarins Muggs (Guðmundar Péturssonari Thorsteinsson) sem fæddur var á Bíldudal 1891 og er einna þekktastur er fyrir söguna af Dimmulimm.